Author: upv
Last saved by: agenda0

Predkladacia správa

Návrh transformácie Úradu priemyselného vlastníctva Slovenskej republiky (ďalej len ,,úrad´´) na verejnoprávnu inštitúciu sa predkladá ako iniciatívny materiál k uzneseniu vlády Slovenskej republiky č. 694/2000 týkajúceho sa Auditu súladu činnosti a financovania ústredných orgánov štátnej správy.

Audit súladu činností a financovania ústredných orgánov štátnej správy a organizácií v ich pôsobnosti sa uskutočnil na základe uznesenia vlády Slovenskej republiky č. 985/1999 bod C.26, ktorým vláda uložila podpredsedovi vlády Ivanovi Miklošovi v spolupráci s ministerkou financií, ostatnými ministrami a predsedami ostatných ústredných orgánov štátnej správy SR do 30. júna 2000 ,,zabezpečiť audit súladu činností a financovania ústredných orgánov štátnej správy a organizácií v ich pôsobnosti, ako aj súlad činností a financovania miestnej štátnej správy.“

V záveroch auditu schválených uznesením vlády č. 694/2000 k auditu súladu činností a financovania ústredných orgánov štátnej správy a ich podriadených organizácií, uvedených v materiáli ,,Záverečná správa o výsledkoch a odporúčaniach auditu súladu činností a financovania ústredných orgánov štátnej správy“ v časti Zmeny na ostatných ústredných orgánoch štátnej správy sa uvádza ,,Pre Úrad priemyselného vlastníctva Slovenskej republiky  odporúča audit transformáciu na samofinancujúcu sa nezávislú verejnú organizáciu riadenú Radou. Úrad je prakticky schopný samofinancovania, bez požiadaviek na štátny rozpočet na bežnú činnosť úradu a to za predpokladu transformácie správnych poplatkov a príjmov zo zahraničia na poplatky úradu. Alternatívou môže byť vytvorenie osobitného štatútu úradu (ako napr. Protimonopolný úrad a Úrad jadrového dozoru), pričom audit upozorňuje na to, že predpokladom tejto alternatívy je samostatné postavenie v rámci štátnej správy a financovanie zo štátneho rozpočtu.“

Na základe uvedených záverov bol spracovaný návrh transformácie úradu na verejno-právnu inštitúciu.

V návrhu transformácie sú uvedené dopady na princípy činnosti úradu, vzťah k vláde Slovenskej republiky, legislatívu a štátny rozpočet. 

Po schválení návrhu transformácie bude následne vypracovaný návrh zákona o Úrade priemyselného vlastníctva, ktorý bude definovať postavenie úradu, orgány úradu, vzťah k vláde Slovenskej republiky, hospodárenie, správu majetku, tvorbu rozpočtu, kontrolu a iné dôležité oblasti činnosti.

Podľa legislatívnych pravidiel vlády Slovenskej republiky návrh transformácie bol predložený na medzirezortné pripomienkové konanie ministerstvám a ostatným ústredným orgánom štátnej správy. Pripomienky, ktoré boli uplatnené                              v medzirezortnom pripomienkovom konaní boli z väčšej časti do návrhu zapracované a tie pripomienky, ktorým nebolo vyhovené boli s príslušnými rezortmi prerokované             a rozpory odstránené. 

Návrh transformácie sa na rokovanie vlády Slovenskej republiky predkladá bez rozporov.